অনেক জীবাণুই মূলত মানব দেহে ঘুরতে আসা পর্যটক। তাদের প্রকৃত বাড়ি হলো সাগরে, গুহায়, বা মাটিতে। এদেরকে ভালোভাবে বুঝতে হলে তাদের প্রাকৃতিক বাস্তুসংস্থানে রেখে বুঝতে হবে। যেমন মাটি অণুজীবদের জন্য চরম প্রকৃতির বাসস্থান – কর্কশ আর সবসময় বদলে যাওয়া ধরণের। মাটি বন্যা থেকে খরা অবস্থার মুখে সম্মুখীন হতে পারে হতে পারে, দাহক-তাপ থেকে জমাট বাধা বরফে কিংবা নিকষ অন্ধকার থেকে তীব্র সৌর বিকীরণের সম্মুখীন হতে পারে। মাটিতে অন্যান্য প্রতিযোগী অণুজীবের কমতি নেই। এছাড়াও রয়েছে ক্ষুদার্ত অণুজীব-শিকারী প্রোটোজোয়া। আমরা বাঘ-সিংহ-ভাল্লুককে ভয় পাই। অন্যদিকে ব্যক্টেরিয়াদের ফেজ ভাইরাস, নেমাটোড কীট ও শিকারী অ্যামিবার সাথে যুদ্ধ করতে হয়।